Čarlstonas (Pietų Karolina)

Čarlstonas () – miestas Jungtinių Amerikos Valstijų pietryčiuose, daugiausiai gyventojų turintis Pietų Karolinos miestas. Čarlstono apygardos centras ir Čarlstono metropolinės zonos pagrindinis miestas. 2020 m. Čarlstono metropolinės zonos, apimančios Čarlstono, Berklio ir Dorčesterio apygardas, gyventojų skaičius siekė 799 636. Tai buvo trečia pagal dydį valstijoje, 8-a pagal dydį „Amerikos giliuosiuose pietuose“ ir 74-a pagal dydį metropolinė statistinė zona JAV.

Miestas įsikūręs Atlanto vandenyno pakrantėje, prie nedidelės Čarlstono įlankos, kurią suformavo Ašlio, Kuperio ir Vando upių santakos.

Čarlstonas įkurtas 1670 m. pagerbiant karalių Karolį II kaip ‘Čarlzo miestas’ (Charles Town) Albumorl Pointe  (Albemarle Point), vakariniame Ašlio upės krante. Dabar čia yra ‘Čarlzo miesto atvykimo’ (Charles Towne Landing) istorinė vietovė. 1680 m. miestas perkeltas į dabartinę vietą ir per dešimt metų tapo penktu pagal dydį Šiaurės Amerikos miestu.

 Istorija 
Po Oliverio Kromvelio protektorato į sostą sugrįžęs karalius Karolis II 1663 m. suteikė Karolinos provinciją aštuoniems savo ištikimiems draugams, vadinamiems lordais savininkais. Bet prireikė dar septynerių metų, kol lordai galėjo įkurti gyvenvietes, iš kurių pirmoji buvo ‘Čarlzo miestas’ (Charles Town) – originalus miesto pavadinimas. Šią bendruomenę 1670 m. vakariniame Ašlio upės krante, už keleto mylių į šiaurės vakarus nuo dabartinio miesto, įkūrė anglų kolonistai iš Bermudos, vadovaujami pirmojo Pietų Karolinos gubernatoriaus Viljamo Sailo (William Sayle). Iki 1681 m. gyvenvietė išaugo, ir į ją atvyko naujakuriai iš Anglijos karalystės, Barbadoso salos ir Virdžinijos kolonijos. Netrukus gyvenvietė buvo perkelta į dabartinę pusiasalio vietą. Būdamas Karolinos kolonijos sostine, tuomet dar kaip „Čarlzo miestas“, buvo kolonijinės ekspansijos baze, XVII a. pabaigoje buvo piečiausias Šiaurės Amerikos žemyninėje dalyje anglų kolonistų įsikūrimo taškas.

Gyvenvietė dažnai buvo puolama iš jūros ir sausumos. Tokios šalys kaip Ispanijos Karalystė ir Prancūzijos karalystė, kurios vis dar ginčijo Britų imperijos pretenzijas į šį regioną, periodiškai puldinėjo miestą. Miestą puldinėjo ir indėnai bei piratai, bet 1710 m. vykęs Jamasių karas su indėnais miesto nepalietė.

 Klimatas 

 Orai 
Pagal Kepeno klimato klasifikaciją, Čarlstone vyrauja drėgnas subtropinis klimatas – daug kritulių, kurie iškrinta ištisus metus. Žiemos trumpos, švelnios, joms būdingi retkartiniai lietūs. Vasaros karštos ir drėgnos – tai drėgniausias metų sezonas. Beveik pusė metinio kritulių kiekio iškrenta birželio-rugsėjo mėnesiais per perkūnijas. Ruduo išlieka palyginti šiltas iki lapkričio vidurio.

 Temperatūra 

 Atogrąžų ciklonai 
Miestui ir jo apylinkėms būdingi per tam tikrus ciklus, ypač rudenį, pasikartojantys atogrąžų ciklonai. Nuo 1851 m., kai prasidėjo oficialūs jų įrašai, iki 2021 m. Čarlstono teritorijoje siautėjo 43 atogrąžų ciklonai, įskaitant:weather.gov / Tropical Cyclone History for Southeast South Carolina and Northern Portions of Southeast Georgia
 25 uraganus, iš kurių 5 buvo dideli (kat: 3+):
 ‘Hugo’, siautėjo 1989 m. rugsėjį;
 ‘Greisė’, siautėjo 1959 m. rugsėjį;
 neįvardytas uraganas, siautėjo 1893 m. spalį;
 ‘Didžiųjų jūros salų uraganas’, siautėjo 1893 m. rugpjūtį;
 neįvardytas uraganas, siautėjo 1854 m. rugsėjį;
 11 kitų atogrąžų audrų;
 7 atogrąžų depresijas.

 Demografija 

 Gyventojų skaičius 

 Etninė sudėtis 
 Rasinė žmonių mozaika  2022.07.01.census.gov / QuickFacts: Charleston city, South Carolina; Charleston County, South Carolina | U.S.Census Bureau Vietinių amerikiečių (indėnai, inuitai ir t. t.)  0,5% Amerikos baltaodžių (*skliaustuose baltaodžių proc. įskaitant baltaodžius lotynoamerikiečius)  71,6% (*73,7%) Amerikos juodaodžių  18,2% Amerikos azijiečių, įskaitant Amerikos kinus, Amerikos indus, Amerikos filipiniečius ir panašius  2,1% Havajiečių, taip pat kitų polineziečių tautų  0,1% Dviejų ar daugiau rasių  3,7% Lotynoamerikiečių  4,8%

Čarlstono gyventojai savo kilmę priskiria: amerikiečiams 29,5%, anglams 9,7%, airiams 7,0%, vokiečiams 5,7%, italams 2,9%, be nurodytos tautybės europiečiams 2,2%, lenkams 1,2%, škotams 1,1%, škotams-airiams 0,9% ir tt. Lietuvių kilmei prisiskiria 0,04% arba 33 asmenys.city-data.com / Charleston, South Carolina 97,8 % Čarlstono gyventojų yra JAV piliečiai.

 Nusikalstamumas 
 Nusikalstamumas per 1000 gyventojų:neighborhoodscout.com / Charleston, SC: Crime Rates Čarlstonas (2021 m.) JAV vidurkis (2021 m.)Žmogžudystės0,110,07Išprievartavimai0,490,43Apiplėšimai0,590,61Užpuolimai2,972,84Įsilaužimai1,732,71Vagystės16,9313,94Automobilių nuvarymai3,212,68Padegimai (* skliaustuose per 100 000 gyv.)0,0655 (*10,1 per 100 000 gyv.)n/d (*10,9 per 100 000 gyv. 2018–2019 m.ucr.fbi.gov / Crime in the U.S. 2019)

 Transportas 

 Jūrų uostas 
2022 m. šaltiniais, Čarlstono uostas yra aštuntas pagal dydį Jungtinėse Amerikos Valstijose jūrų transporto mazgas; nuo 2010 m. jo metinis krovinių apyvartos augimas buvo didžiausias iš visų didžiųjų JAV jūrų uostų.postandcourier.com / Fast-paced growth moves Charleston port ahead in US top 10 list; By David Wren | Feb 16, 2022 2019 m. eksportuota daugiau kaip 194 tūkstančių transporto priemonių. Vando terminale aptarnaujami laivai iki 14 000 dvidešimties pėdų vieneto ekvivalento konteinerių talpos. 2021 metais uosto krantinėje buvo perkrauta 2,8 mln. jūrinių konteinerių, kurie matuojami po 20 pėdų. Doko kranas per valandą atlieka 37 krano judesius ir taip sukuria produktyviausią uostą Jungtinėse Valstijose. Vidutiniškai per 60 minučių sunkvežimiai apsisuka į abi puses pristatydami ir paimdami konteinerius. Uosto ekonominis poveikis 63,4 mlrd. dolerių visos valstijos mastu.cargos.com / Charleston Port Complex facts and information

 Oro uostas 
Čarlstono miestą aptarnauja Čarlstono tarptautinis oro uostas. Jis yra maždaug už 19 km į šiaurės vakarus nuo Čarlstono miesto centro, Šiaurės Čarlstono mieste, ir užima 830 ha plotą. Tai judriausias keleivinis oro uostas Pietų Karolinoje, 2022 m. aptarnavo 5,3 mln. keleivių. Šis oro uostas turi bendrus kilimo ir tūpimo takus su greta esančia Čarlstono oro pajėgų karine baze. Nuo 2019 m. balandžio mėn. aviakompanija British Airways vykdo sezoninius tiesioginius skrydžius be nutūpimo iš Čarlstono į Londono Hitrou tarptautinį oro uostą.

Yra antras, nedidelis Čarlstono administracinis oro uostas, įkurtas Džonso saloje, maždaug 11 km į pietvakarius nuo Čarlstono miesto ir naudojamas nekomerciniams orlaiviams.

Abu oro uostai priklauso Čarlstono apygardos aviacijos tarnybai ir yra jos valdomi.

 Mokslo įstaigos 
Didžiausios Čarlstono aukštosios mokyklos yra Čarlstono koledžas (2021 m. suteikti 2 417 diplomai), Pietų Karolinos Citadelės karinis koledžas (2021 m. suteikti 1 074 diplomai) ir Pietų Karolinos medicinos universitetas (2021 m. suteikti 1 012 diplomai).

 Ekonomika 
Nuo 2020 iki 2021 m. Čarlstono gyventojų skaičius išaugo nuo 137 041 iki 147 928, t. y. 7,94%, o namų ūkio vidutinės pajamos padidėjo nuo 72 071 iki 76 556 JAV dolerių, t. y. 6,22%. 2021 m. Čarlstone vidutinė nekilnojamojo turto vertė buvo 369 500 JAV dolerių, o nuosavą būstą turėjo 56% žmonių. Dauguma Čarlstono gyventojų į darbą važiavo vieni, o vidutinė kelionės į darbą trukmė buvo 23,4 minutės. Čarlstone vienam namų ūkiui vidutiniškai priklausė 2 automobiliai.datausa.io / About

 Galerija 

 Šaltiniai 

 Nuorodos 
 timeanddate.com / Current Local Time in Charleston, South Carolina, USA (Čarlstono laikas)
 weather.com / Charleston, SC, United States (Čarlstono orai per orų kanalą)
 weather.gov / Current conditions at Charleston Executive Airport (KJZI) (Nacionalinės orų tarnybos informacija Čarlstonui)
 live5news.com/ Live 5 News (Čarlstono TV tiesioginė transliacija ‘Live 5 News’ kanalu)
 abcnews4.com / WCIV LIVE Broadcast (Čarlstono TV tiesioginė transliacija ‘WCIV’ kanalu)
 postandcourier.com / The Post and Courier (The Post and Courier - Čarlstono ir „Amerikos giliųjų pietų“ seniausias laikraštis, vienas iš seniausių JAV)
 datausa.io / Population & Diversity (Čarlstono statistika)
 charlestoncvb.com / Explore Charleston | charleston.com / charleston.com (Čarlstono turizmo svetainės)

Kategorija:Pietų Karolinos miestai